Sectorul dintre kilometrii 48 şi 52 din Drumul Naţional 73C (ieşirea din Curtea de Argeş spre Râmnicu Vâlcea) va fi închis, vineri, între orele 14:00 - 18:00, în contextul desfăşurării Raliului Argeşului, informează Compania Naţională de Administrare a Infrastructurii Rutiere (CNAIR).



Varianta ocolitoare pentru şoferi este Curtea de Argeş (DN7C) - Valea Danului (DJ 703H) - Tigveni (DJ 678A).



De asemenea, sâmbătă se va închide circulaţia pe următoarele sectoare din Transfăgărăşan: DN 7C km 56+500 (din dreptul Cetăţii Poeni) până la km 61+600 (Barajul Vidraru intersecţie DJ 704I - Cumpăna) între orele 9:30 - 13:30; DN 7C, km 61+600 (Barajul Vidraru intersecţie DJ 704I - Cumpăna) până la km 104+000 (Cabana Conacul Ursului) între orele 9:30 - 16:00.



Potrivit Legii 195/2002 privind circulaţia pe drumurile publice, conducătorii auto au obligaţia să respecte restricţiile instituite şi semnalizarea rutieră temporară, precum şi indicaţiile piloţilor de trafic aflaţi la locul desfăşurării evenimentului. AGERPRES/(AS - autor: George Coman, editor: Mariana Nica, editor online: Gabriela Badea)